Дагъистан буго Кавказалъул хьундасебгун бакъбаккул рахъалда, Каспий ралъдал рагIал ккун эхедехун. Жумгьурияталъул хьундасеб рахъалда буго — гIодоблъи, бакъдасеб рахъалда — мугIрузул ракьанлъаби ва КIудияб Кавказалъул мугIрул. Хьундасеб рахъалдаса бакъдасеб рахъалде щвезегIан ракьалъул халалъи бахуна гIага-шагарго 400 км, бакъбаккул рахъалдаса бакътIерхьул рахъалдехун — гIага-шагарго 200 км. Дагъистаналъ хьундасеб рахъалдасан гIурхъи гIахьал гьабула Иставрапал вилаяталъулгун ва Гъалмухъалъулгун, бакътIерхьул рахъалда Буртиялъулгун ва Гуржиялъулгун, бакъдасеб рахъалда Азарбижаналъулгун. Ракьдадасан ва ралъдадасан Дагъистаналъул гIорхъода буго щуго пачалихъ - Азарбижан, Гуржи, Хъазахъистан, Туркменистан ва Иран. Азарбижаналъулгун гIорхъода буго — Россиялъул бищун ахирисеб тIанкI (41°10' с. ш.).